Dona'm les entitats que apareixen en el text següent:
Carme Karr i Alfonsetti (Barcelona, 16 de març de 1865 - 29 de desembre de 1943) fou periodista, escriptora, feminista, pacifista, musicòloga i publicista. Va ser una de les promotores més avançades del feminisme català de principi del segle xx, com Dolors Monserdà, amb qui col·laborà. El seu feminisme, que advocava per dotar les dones d'eines que les capacitessin tant per a l'exercici d'una professió com per a la igualtat de drets, va quedar àmpliament exposat en Feminal -suplement de La Il·lustració Catalana-, revista que dirigí des de 1907 fins al 1917 i on també signava amb el pseudònim Joana Romeu. També va col·laborar en el Diario de Barcelona, La Veu de Catalunya, Or y Grana, (1906-1907, on defensà la causa de Solidaritat Catalana), Ofrena (1916-17), La Mainada (1922-23), La Actualidad, Día Gráfico i Las Provincias de València, de vegades amb el pseudònim de Xènia, que feia al·lusió al Xènius d'Eugeni d'Ors, amb qui polemitzà en Joventut. Carme Karr era filla de pare francès, Eugène Karr, que fou un enginyer metal·lúrgic i vicecònsol a Catalunya, i de mare italiana, Emília Alfonsetti, morta quan Carme Karr tenia just un any, per això fou criada per la seva dida (que en fou la madrastra). També era neboda del novel·lista francès Alphonse Karr. En la seva infantesa es va criar i educar a cavall entre Barcelona i Perpinyà a les escoles de les dominiques de la Presentació de la Verge Maria de Barcelona i Figueres. Es casà amb Josep Maria de Lasarte i de Janer (1890) i tingueren quatre fills: Montserrat (1891-1905), Joan de Lasarte i Karr, Paulina (nascuda el 23 de juliol de 1893 i morta el 22 de desembre de 1976) i Carme. Està enterrada al cementiri de Montjuïc (Barcelona). Carme Karr va desenvolupar en la premsa de la segona dècada del segle xx una activitat periodística més regular, amb dedicació pràcticament exclusiva, oberta a diverses temàtiques i a distintes publicacions, i va esdevenir així el precedent més proper a una professional del periodisme com s'anirà entenent en la dècada posterior. Nascuda en el si d'una família estrangera, va integrar-se a la vida cultural catalana i va començar a col·laborar en la revista L'Avenç i, més endavant en Joventut. La seva cultura i formació li van facilitar l'entrada en el periodisme, que es va convertir per a ella en una via d'expressió de les seves idees modernes i avançades. Sota el pseudònim de Xènia va iniciar una polèmica amb Eugeni d'Ors, el Xènius de La Veu de Catalunya, i amb el seu nom signà articles en català i en castellà en el Diario de Barcelona, El Día Gràfico i en Las Provincias. Quan el 1906 va aparèixer la Il·lustració Catalana, el seu director va fer-li l'encàrrec de preparar un suplement mensual dedicat a les dones. Així va néixer Feminal, una revista que va sortir des de 1907 fins a 1917, de la qual va ser directora i impulsora i aconseguí una qualitat de contingut i de presentació ben notables. Aquesta revista, amb aparició puntual cada quart dissabte de mes, va incorporar les veus femenines més potents de principis de segle, com Dolors Monserdà, Agnès Armengol, Felip Palma (pseudònim de Palmira Ventós), Maria Domènech, Sara Llorens, Joaquina Rosal, Mercè Pedrós, Isabel Serra i la comtessa de Castellà. Karr no va deixar mai de col·laborar en la premsa del moment, signant amb el seu nom o amb pseudònims com L'Escardot. Tot i que dominava força bé el francès, l'alemany i el castellà, va triar el català com a vehicle preferent per expressar-se en els seus escrits. A més dels textos periodístics, també va conrear la narrativa breu, la novel·la, el teatre, els contes per a infants, les conferències i, fora de la literatura, la composició de peces musicals. Pel que fa al seu nucli d'interessos, se sentia especialment concernida pel catalanisme, el pacifisme i el feminisme. Des del seu treball periodístic i la seva praxi vital va maldar sempre per aconseguir la igualtat entre homes i dones i per engrescar les dones cap a una formació que les capacités professionalment. El 1913 va fundar i dirigí La Llar, una residència per a professores i estudiantes, el 1921 va impulsar l'associació Acció Femenina i el 1931 va signar el manifest que demanava al president Macià el vot per a les dones. Amant de la llibertat i del pacifisme, amb la Guerra Civil, el franquisme i la Segona Guerra mundial va quedar profundament afectada. Es va anar apagant fins que va morir, a la seva casa de Sarrià, sense cap reconeixement a la seva obra.
Carme Karr i Alfonsetti : artista_o_autor, Barcelona : Entitat_Geopolítica, Dolors Monserdà : artista_o_autor, Feminal : mitjans_massius, La Il·lustració Catalana : mitjans_massius, Joana Romeu : artista_o_autor, Diario de Barcelona : mitjans_massius, La Veu de Catalunya : mitjans_massius, Or y Grana : mitjans_massius, Ofrena : mitjans_massius, La Mainada : mitjans_massius, La Actualidad : mitjans_massius, Día Gráfico : mitjans_massius, Xènia : artista_o_autor, Xènius : artista_o_autor, Joventut : mitjans_massius, Carme Karr : artista_o_autor, Eugène Karr : persona, Catalunya : Entitat_Geopolítica, Emília Alfonsetti : persona, Alphonse Karr : artista_o_autor, Perpinyà : Entitat_Geopolítica, Figueres : Entitat_Geopolítica, Josep Maria de Lasarte i de Janer : persona, Montserrat : persona, Joan de Lasarte i Karr : persona, Paulina : persona, Carme : persona, Solidaritat Catalana : partit_polític, Las Provincias : mitjans_massius, València : Entitat_Geopolítica, Eugeni d'Ors : artista_o_autor, escoles de les dominiques de la Presentació de la Verge Maria : educació, cementiri de Montjuïc : edifici, L'Avenç : mitjans_massius, El Día Gràfico : mitjans_massius, la Il·lustració Catalana : mitjans_massius, Agnès Armengol : artista_o_autor, Felip Palma : artista_o_autor, Palmira Ventós : artista_o_autor, Maria Domènech : artista_o_autor, Sara Llorens : artista_o_autor, Joaquina Rosal : persona, Mercè Pedrós : persona, Isabel Serra : persona, Karr : artista_o_autor, Escardot : artista_o_autor, La Llar : edifici, associació Acció Femenina : organització, Macià : polític, Guerra Civil : conflicte, franquisme : esdeveniment_polític, Segona Guerra mundial : conflicte, Sarrià : Entitat_Geopolítica